Translation: Pablo Saratxaga
Location: Liège/Lidje/Liège/Luik/Lüttich, Wallonia (Belgium)
Narration: Lucyin Mahin (Belgium, Morocco)
Facilitation: Jean-Luc Detilleux, Lidje/Liège/Luik/Lüttich, Wallonia (Belgium), Roger Thijs, Brussels (Belgium)
[Another version in Walloon]
Li roytea
Li roytea aveut fwait s’ ni e tcheri. On côp, les vîs avît stî voye ambedeus – po cweri ds amagnîs po leus djonnes – leyant la mierseus leus ptits.
Après on moumint, li pa roytea rvént al måjhone.
« Ki s’ a-t i passé chal ? Ki vs a fwait do må, les efants ? Vos avoz l’ air d’ aveur yeu ene hisse ! »
« A, nosse pa, i gn a-st avou on grand måbelair k’ a passé. Il aveut l’ air si télmint feroce eyet teribe ! Il a rwaitî e nosse ni avou ses grands ouys. On-z a yeu bråmint peu ! »
« Dji voe, » dijha-t i l’ pa roytea, « Wice est-i asteure ? »
« Bén, » derît i, « il a stî voye di ç’ costé la. »
« Ratindez m’ ! » derit l’ pa roytea, « Djel va cwir. Ni vs è fjhoz nén, les efants. Djel rårans. » Eyet i s’ evola do côp après lu.
Å prumî tournant, i toume sol liyon ki fwait s’ tchimin.
Mins li roytea n’ a nén peu. I s’ mete sol dos do liyon eyet cmince a l’ barboter. « Avoz mezåjhe di vni e m’ måjhone eyet d’ fé peu a mes efants ? » dijha-t i.
El liyon n’ end a d’ keure, eyet continowe d’ avancî.
Adon, li fel pitit oujhea el barbote co pus foirt. « Vos n’ avîz rén a fé avåla, vos di dj’ ! Et si vos rivnoz måy, adon, vos alez vey ! Dji n’ vôreu nén l’ fé, » dijha-t i tot levant ene pate, « mins dji vos sketrè li schrene avou m’ pate, ki vos n’ sårîz ddja lever l’ cawe ! »
Après cwè, il erala e s’ ni.
« Vola, les efants, » dijha-t i, « Dji lyi a dné ene boune luçon. On nel rivoerè pus måy. »